ବିହାରର ମୋକାମାଠାରେ ନମାମି ଗଙ୍ଗେ ଓ ଜାତୀୟ ରାଜପଥ ପ୍ରକଳ୍ପସମୂହର ଶିଳାନ୍ୟାସ ଉତ୍ସବରେ ପ୍ରଧାନମନ୍ତ୍ରୀଙ୍କ ଉଦ୍ବୋଧନ

ଭାରତ ମାତାକୀ ଜୟ । ଭାରତ ମାତାକୀ ଜୟ । ବିଶାଳ ସଂଖ୍ୟାରେ ଆସିଥିବା ମୋର ପ୍ରିୟ ଭାଇ ଓ ଭଉଣୀମାନେ, ଆପଣ ସମସ୍ତ ମୋକାମାବାସୀଙ୍କୁ ପ୍ରଣାମ । ଭଗବାନ ପର୍ଶୁରାମଙ୍କ ପବିତ୍ର ମାଟିରେ ଆପଣ ସମସ୍ତଙ୍କୁ ସାଦର ପ୍ରଣାମ । ମୁଁ ମୋକାମା ଆସି ଧନ୍ୟ ହୋଇଗଲି । ସାରା ଦେଶ ଦିପାବଳୀ ପାଳନ ପାଇଁ ପ୍ରସ୍ତୁତି କରୁଛି । ଛଠ୍ ପୂଜା ପାଇଁ ମଧ୍ୟ ପ୍ରସ୍ତୁତି ଚାଲୁ ରହିଛି । ଆପଣ ସମସ୍ତଙ୍କୁ ଦିପାବଳୀ ଆଉ ଛଠ୍ ପୂଜା ପାଇଁ ମୋ ତରଫରୁ ଆଗୁଆ ଶୁଭକାମନା ଦେଉଛି ଆଉ ଏହି ପବିତ୍ର ପର୍ବ ଅବସରରେ ପାଖାପାଖି ତିନି ଲକ୍ଷ ପଚସ୍ତରୀ ହଜାର କୋଟି କୋଟି ଟଙ୍କାର ବିକାଶର ଉପହାର ଆଜି ଏହି ବିହାର ମାଟିକୁ ମିଳୁଛି । ଭାଇ ଓ ଭଉଣୀମାନେ, ଏବେ ଆମର ଗଡ଼କରି ମହାଶୟ, କେତେ ପ୍ରକଳ୍ପ ଆମ ଭାରତ ସରକାର ଆରମ୍ଭ କରିଛନ୍ତି ଆଉ ତାହା ସଡ଼କ କ୍ଷେତ୍ରରେ, ରାସ୍ତା ତିଆରି କରିବା ସମ୍ପର୍କରେ, ସେ ବର୍ଣ୍ଣନା କରୁଥିଲେ । ଆଉ ବର୍ଣ୍ଣନା ଏତେ ଲମ୍ବା ଥିଲା କି ମୁଁ ଦେଖୁଥିଲି କି ଆପଣ ମଧ୍ୟ ଆଶ୍ଚର୍ଯ୍ୟ ଥିଲେ କି ଏତେ କମ୍ ସମୟରେ ବିହାରର ଭାଗ୍ୟ ପରିବର୍ତ୍ତନ ପାଇଁ ଏତେ ସବୁ ଯୋଜନାଗୁଡ଼ିକ ଲାଗୁ କରାଯାଇଛି, ଏହା ଆମେ କରି ଦେଖାଇଛୁ । ମୁଁ ନିତିଶ ମହୋଦୟଙ୍କର ଆଉ ତାଙ୍କ ପୂରା ଟିମ୍ କୁ ମଧ୍ୟ ହୃଦୟର ସହିତ କୃତଜ୍ଞତା ଜଣାଉଛି କି ଭାରତ ସରକାରଙ୍କର ସମସ୍ତ ଯୋଜନାରେ, ତାଙ୍କର ସମସ୍ତ ପ୍ରକାରର ସହଯୋଗ ଥିଲା, ସମର୍ଥନ ଥିଲା । ଆମର ଅସୁବିଧା ହୋଇଥାଏ ତ ତାହାକୁ ସେ ଦୂର କରିବା ପାଇଁ ଚିନ୍ତା କରିଥା’ନ୍ତି ଆଉ ଗୋଟିଏ ପ୍ରକାରରେ କେନ୍ଦ୍ର ସରକାର ଏବଂ ରାଜ୍ୟ ସରକାର ଉଭୟ କାନ୍ଧରେ କାନ୍ଧ ମିଳାଇ ଆଜି ବିହାରର ସ୍ୱପ୍ନକୁ ପୂରଣ କରିବା ପାଇଁ ମନ ପ୍ରାଣ ଦେଇ ଏକାଠି ଯୋଡ଼ି ହୋଇଛନ୍ତି ଆଉ ପରିଣାମ ଦୃଷ୍ଟିଗୋଚର ହେବାକୁ ଲାଗିଲାଣି । ନିତିଶ ମହାଶୟ କେତେଗୁଡ଼ିଏ ପଦକ୍ଷେପ ହାତକୁ ନେଇଛନ୍ତି, ସେ ତ ହେଉଛନ୍ତି ମୁଖ୍ୟମନ୍ତ୍ରୀ କିନ୍ତୁ ଏହି କ୍ଷେତ୍ର ସହିତ ତାଙ୍କର ସଂପର୍କ ରହିଛି, ଏତେ ବର୍ଷ ଧରି ସାଂସଦ ରହିବା କାରଣରୁ ଆପଣଙ୍କ ପ୍ରତି ତାଙ୍କର ଭାବଗତ ସଂପର୍କ ରହିଛି ଆଉ ଭାବଗତ ସଂପର୍କ ଥିବା କାରଣରୁ ତାଙ୍କ ମନ ଏଥିପାଇଁ ଛଟପଟ ହେଉଥିଲା କି ଏହା ହେବା ଦରକାର, ତାହା ହେବା ଦରକାର, ଅମୁକ ହେବା ଦରକାର, ସମୁକ ହେବା ଦରକାର । ମୁଁ ତାଙ୍କର ଏହି ଭାବନାକୁ ସମ୍ମାନ କରୁଛି ଆଉ ମୁଁ ବିଶ୍ୱାସ ଦେଉଛି କି ଭାରତ ସରକାର ବିହାରର କୋଟି-କୋଟି ଲୋକଙ୍କ ସ୍ୱପ୍ନକୁ ସାକାର କରିବାରେ କାନ୍ଧକୁ କାନ୍ଧ ମିଳାଇ ଆପଣଙ୍କ ସହିତ ଚାଲିବେ ଆଉ ବିକାଶର ଯାତ୍ରାକୁ ନୂତନ ଶିଖର ପର୍ଯ୍ୟନ୍ତ ନେଇଯିବେ । ଭାଇ ଓ ଭଉଣୀମାନେ, ଆଜି ମୋତେ ମୋକାମାର ମାଟିକୁ ଆସିବାର ସୌଭାଗ୍ୟ ମିଳିଛି, ଯେଉଁ ସେତୁର ନିର୍ମାଣ ପାଇଁ ଆଜି ଶିଳାନ୍ୟାସ ହୋଇଛି, ମୋତେ ଆମ ନିତିଶ ମହାଶୟ ଯେତେବେଳେ ମୁଁ ଉପରକୁ ଆସୁଥିଲି ତ ତାହାର ଡିଜାଇନ୍ ଦେଖାଉଥିଲେ । ତାହାର ମଡେଲ ଦେଖାଉଥିଲେ, ମୋର ବିଶ୍ୱାସ ଯେ ଏହି ପ୍ରକାରର ସେତୁ, ଏହା ସଂପୂର୍ଣ୍ଣ ବିହାର ପାଇଁ ଆକର୍ଷଣର କେନ୍ଦ୍ର ପାଲଟିବ । ଆଉ ଏହି ସେତୁ ହେଉଛି ବିହାରର ପ୍ରଥମ ମୁଖ୍ୟମନ୍ତ୍ରୀ ଡକ୍ଟର କୃଷ୍ଣ ମହୋଦୟଙ୍କ କର୍ମଭୂମୀ ବେଗୁସରାଏକୁ ରାଜଧାନୀ ପାଟନା ସହିତ ଯୋଡ଼ିଲାବାଲା ସେତୁ । ବେଗୁସରାଏକୁ ବିଶୋଧନ ପ୍ରକଳ୍ପ, ସାର, ତାପଜ ଶକ୍ତି ଆଉ ବରୌନୀ ଡାଏରୀ ସ୍ଥାପନ କରି ବିହାରର ଔଦ୍ୟୋଗିକ ରାଜଧାନୀରେ ପରିଣତ କରିଥିବା ଏଭଳି ଶ୍ରୀ ବାବୁଙ୍କୁ ମଧ୍ୟ ଆଜି ମୁଁ ଆଦର ପୂର୍ବକ ପ୍ରଣାମ କରୁଛି । ଆଜି ମୁଁ ଏହି ଧରଣୀକୁ ଆସିଛି ଯେଉଁଠାରୁ କିଛି ଶହ ମିଟର ଦୂରରେ ସେହି ତୀର୍ଥଧାମ ଅଛି, ଏ ହେଉଛି ଶିକ୍ଷାର ସେହି କ୍ଷେତ୍ର, ଯାହା ରାଷ୍ଟ୍ରକବି ଦୀନକର ମହୋଦୟଙ୍କୁ ପିଲାଦିନର ସଂସ୍କାର ସଂସ୍କରଣ କରିଥିଲା । ଆଉ ଯେବେ ଦିନକର ମହୋଦୟଙ୍କ ସ୍ମରଣ ଆସିଥାଏ, ତ ତାଙ୍କ ଭାବନାଗୁଡିକ ଆଜି ମଧ୍ୟ ଆମକୁ ପ୍ରେରଣା ଦେଉଛି । ଅନ୍ଧ-ଶ୍ରଦ୍ଧାରୁ ମୁକ୍ତି ପାଇଁ ପଥ ପ୍ରଦର୍ଶନ କରିଥାଏ । ଦଳିତ, ପୀଡିତ, ଶୋଷିତ, ଗରିବ, ବଂଚିତ…, ଗାଁ ହେଉ, କୃଷକ ହୁଅନ୍ତୁ, ଶ୍ରମିକ ହୁଅନ୍ତୁ ସେମାନଙ୍କ ପ୍ରତି ଏକ ଆଦର ଭାବ ଜାଗ୍ରତ କରିବାର ପ୍ରେରଣା କବି ଦିନକର ମହୋଦୟଙ୍କ ଭାବ ଅଭିବ୍ୟକ୍ତିରେ ଆମେ ଅନୁଭବ କରୁଛୁ । ଯେଉଁ ମାଟିରେ ଦିନକର ମହୋଦୟ ଲାଳିତ-ପାଳିତ ହୋଇଛନ୍ତି ଆଉ ଯାହାର ଜନ୍ମସ୍ଥାନ ମଧ୍ୟ ପାଖରେ ହିଁ ଅଛି । ଦିନକର ମହୋଦୟ କହିଥିଲେ – ‘ଆରତୀ ଲିୟେ ତୋ କିସେ ଢୁଂଢତା ହୈ ମୁର୍ଖ, ଅନ୍ଧ-ଶ୍ରଦ୍ଧା କେ ଖିଲାଫ ଚୋଟ ପହୁଂଚାତେ ଥେ । ‘‘ଆରତୀ ଳିୟେ ତୋ କିସେ ଢୁଂଢତା ହୈ ମୁର୍ଖ, ମନ୍ଦିରୋଂ, ରାଜ ପ୍ରସାଦୋଂ ମେଁ, ତହଖାନୋ ମେଁ, ଆରେ ଦେବତା କହିଁ ସଡକୋଂ ପର ଗିଟ୍ଟି ତୋଡ ରହେ, ଦେବତା ମିଲେଗେଁ, ଖେତୋଂ ମେଁ ଖିଲହାନୋ ମେଁ’’ ।